พ.ต.อ.โกศล พริ้งคงพล รอง ผบก.ภ.จว.นราธิวาส กล่าวว่า หลังจากคนร้ายนำวัตถุระเบิดไปซุกซ่อนภายในบ้านเช่าของนายสุนทร สะมะแอ อดีตสมาชิกสภาเทศบาลเมืองสุไหงโกลก จนเกิดเหตุระเบิดเมื่อวันที่ 27 กุมภาพันธ์นั้น ได้รับการประสานจากนายการัณย์ ศุภกิจวิเลขการ ผู้ว่าฯ นราธิวาส ให้ทุกฝ่ายที่เกี่ยวข้อง อาทิ ตำรวจ ทหาร นายอำเภอ กำนัน ผู้ใหญ่บ้านและ ชรบ. ทุกอำเภอ ตลอดจนเจ้าหน้าที่ของสำนักงานวัฒนธรรม จ.นราธิวาส ร่วมกัน ตรวจค้นพื้นที่เป้าหมาย โดยเฉพาะหอพักและห้องเช่าในลักษณะอพาร์ตเมนต์ ซึ่งตามกฎหมายเจ้าหน้าที่สามารถขอเข้าตรวจค้นได้เพื่อความปลอดภัย เพื่อป้องกันคนร้ายนำวัตถุระเบิดมาเก็บไว้ในย่านชุมชนทั้งนี้ยอมรับว่า ด้วยข้อจำกัดของกฎหมาย เจ้าหน้าที่ไม่สามารถเข้าตรวจค้นบ้านเช่าในลักษณะที่เป็นบ้านพักอาศัยได้ ทั้งนี้ต้องอาศัยอำนาจจากศาลในการขอเข้าตรวจค้นก่อนจึงจะดำเนินการได้ เพราะหากเจ้าหน้าที่เข้าตรวจสอบโดยพลการอาจจะทำให้เกิดปัญหาการฟ้องร้องได้ แต่ในกรณีที่เจ้าหน้าที่มีข้อมูลและหลักฐานชัดเจนและอาศัยอำนาจจากศาลก็สามารถแสดงตัวขอเข้าตรวจค้นพื้นที่ดังกล่าวได้"ด้วยข้อจำกัดของกฎหมายจึงทำให้เกิดช่องโหว่ให้กลุ่มผู้ไม่หวังดีอาศัยโอกาสดังกล่าวในการเช่าบ้านพักดัดแปลงเป็นแหล่งกบดาน และแหล่งซุกซ่อนวัตถุอันตราย ซึ่งปัญหาดังกล่าวเจ้าหน้าที่ทุกภาคส่วนที่เกี่ยวข้องพยายามหาช่องทางในการตรวจค้นแล้ว เบื้องต้นสามารถกระทำได้เพียงปิดล้อมกดดันบริเวณรอบๆ นอก ในกรณีที่เจ้าหน้าที่สืบทราบจากการติดตามพฤติกรรมของฝ่ายตรงข้าม" พ.ต.อ.โกศล กล่าว
หลังจากคนร้ายนําวัตถุระเบิดไปซุกซ่อนภายในบ้านเช่าของใคร 
นายสุนทร สะมะแอ